|  |
| --- |
|  |

Respublikinio pradinių klasių

mokinių konkurso

,,Aš – Lietuvos pilietis“,

skirto Dzūkijos (Dainavos) metams paminėti,

3 priedas

**LIETUVOS PRADINIŲ KLASIŲ MOKINIŲ DZŪKIŠKŲ DAINŲ KONKURSO**

**„ ŠIRDZIM APDAINUOTA“, SKIRTO DZŪKIJOS (DAINAVOS) METAMS PAMINĖTI, NUOSTATAI**

**I SKYRIUS**

**BENDROSIOS NUOSTATOS**

1. Dainų konkurso nuostatai reglamentuoja konkurso tikslus, dalyvius, organizavimo, vertinimo tvarką ir apdovanojimus.

2. Konkurso organizatorius – Alytaus r. Butrimonių gimnazija.

**II SKYRIUS**

**KONKURSO TIKSLAS IR UŽDAVINIAI**

3. Konkurso tikslas - puoselėti etninę kultūrą, plėsti dzūkų krašto dainavimo tradicijas, formuoti dvasines, tautines ir kultūrines vertybes.

4. Konkurso uždaviniai:

4.1 Tobulinti dainavimo patirtį, skatinti kūrybiškumą, muzikinę saviraišką.

4.2 Ugdyti vaikų muzikinę ir sceninę kultūrą, lavinti jų muzikinį skonį.

4.3 Skatinti šalies pedagogų ir moksleivių kūrybinį bendradarbiavimą.

**III SKYRIUS**

**KONKURSO VIETA IR LAIKAS**

5. Konkursas vyks 2023 m. balandžio 4 d. Alytaus r. Butrimonių gimnazijoje.

**IV SKYRIUS**

**KONKURSO DALYVIAI**

6. 1-4 klasių mokiniai.

6.1 Dzūkiškos dainos konkurso „Širdzim apdainuota“ dalyviai negali dubliuotis su žinių konkurso “Aš – Lietuvos pilietis” dalyviais.

**V SKYRIUS**

**KONKURSO SĄLYGOS**

7. Dalyviai atlieka vieną dzūkų krašto liaudies dainą . Pageidautina dzūkų tarme, a capella.

8. Dainų konkurso dalyvių taškai pridedami komandai, dalyvaujančiai konkurse “Aš – Lietuvos pilietis”. I vieta - 10 taškų, II vieta - 8 – taškai, III vieta - 7 taškai. Kiti dalyviai dalyvaujantys dainų konkurse savo komandai pelno po 5 taškus.

**VI SKYRIUS**

**KONKURSO DALYVIŲ VERTINIMAS IR APDOVANOJIMAS**

9. Konkurso dalyvių pasirodymą vertins komisija. Dalyvių mokytojai komisijoje nedalyvauja.

10. Visi konkurso dalyviai apdovanojami padėkos raštais.

11. Konkurso nugalėtojai (1-3 vietos) apdovanojami laureato diplomais bei prizais.

**VII SKYRIUS**

**KONKURSO VERTINIMO KRITERIJAI**

12. Vertinimo kriterijai:

12.1 Vokalinės partijos išraiškingumas, tarmiškumas.

12.2 Sceninė kultūra, apranga.

12.3 Kūrinio atlikimo technika, interpretacija, originalumas.

**VIII SKYRIUS**

**BAIGIAMOSIOS NUOSTATOS**

13. Kilus klausimams dėl dainos konkurso, galite pasiteirauti tel. +370 680 88061. Atsakingas asmuo Neringa Valvonienė, Butrimonių gimnazijos muzikos mokytoja metodininkė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_